Banja Stijena
<s>Banja Stijena je pretežno naziv u literaturi za pećinu na teritoriji opštine Rogatica, Republika Srpska, Bosna i Hercegovina.</s><s>Naziv je dobila po obližnjem selu.</s><s>Među mještanima se koristi naziv Mračna pećina.</s><s>Smještena je u kanjonu Prače, dvadesetak metara iznad korita rijeke.</s><s>Najlakši prilaz pećini je od stare željezničke stanice Banja Stijena makadamskim putem uzvodno oko 500 metara (bivša trasa uskotračne pruge).</s><s>Na tom mjestu se mora pregaziti rijeka i nakon još 100 metara uzvodno stiže se do pećine.</s><s>Na samo 400 metara udaljenosti od Mračne pećine nalazi se, sada već najduža pećina u BiH, Govještica ili – kako je neki nazivaju – Dugovještica.</s>

<s>Geomorfologija 
Pećina je izgrađena u stijenama srednjotrijaskih karbonatnih masa.</s><s>Po dužini prijesek kanala ukazuje na relativno malu visinsku razliku nagiba i uspona kanala u odnosu na ulaz.</s><s>Ulaz u pećinu je na početku vještački proširen i zaštićen metalnom kapijom.</s><s>Od kapije do prve dvorane vodi uski kanal dužine 15 metara, koji je također na mjestima proširivan do profila od oko 1 m2.</s><s>Za buduću turističku eksploataciju bi bilo neophodono proširiti ovaj dio za normalnu komunikaciju ili otkopati nekadašnji prirodni ulaz koji je vremenom zatrpan.</s><s>Od kraja ulaznog kanala do prve dvorane treba se spustiti 8 metara naniže niz betonske stepenice.</s><s>Odatle je glavni pećinski kanal uglavnom horizontalan, osim u posljednjem dijelu.</s><s>Postoji i više sporednih kanala što omogućava izgradnju dvosmjernih turističkih staza.</s><s>Ukupna dužina pećinskih kanala iznosi oko 1.200 metara.</s><s>Poslednjim istraživanjima utvrđeno je da se dugi pećinski prolazi Banj stijene protežu do zidova Govještice.</s>

<s>Pećina je vrlo bogata svim vrstama pećinskog nakita: stalagmiti, stalaktiti, stubovi, veliki saljevi duž zidova hodnika, draperije i travertinske kade.</s><s>Pećina također sadrži i tzv. „pećinsko mlijeko“, vrlo rijedak pećinski ukras. “.</s><s>Mehanizam nastanka ove rijetke vrste akumulativne pojave još nije u potpunosti razjašnjen.</s><s>Osim po pećinskom nakitu Mračna pećina je i bogato paleontološko nalazište pećinskih medvjeda i nekoliko endemičnih vrsta podzemne faune.</s>

<s>Zaštićeno područje 
Mračna pećina bila je među prvima koje su uređene za turističku posjetu.</s><s>Koliki je nekada bio interes za ovu pećinu pokazuje prije svega broj potpisa koje su posjetioci ostavili na zidovima pećine, posebno u centralnoj dvorani, počevši još od austrougarskih vremena, preko prvih nastojanja da se ova pećina približi turistima između dva rata, do prvih teodolitskih mjerenja u jednoj pećini u Bosni i Hercegovini kao prethodnici jednog ozbiljnog pristupa turističkom uređenja šezdesetih godina 20. og stoljeća.</s><s>Nakon rata u Bosni i Hercegovini dugo vremena bila je nepristupačna, budući da je kompletan prostor oko pećine miniran u ratu.</s>

<s>Zajedno sa pećinom Govješticom jedno je od dva glavna obilježja zaštićenog područja - Park prirode Prača.</s>

<s>Reference</s>

<s>Prača
Pećine u Bosni i Hercegovini</s>

